Τα θρησκευτικά μνημεία παγκόσμιας κληρονομιάς της UNESCO στην Ελλάδα και η αξιοποίηση αυτών στην πρωτοβάθμια εκπαίδευση, με παράδειγμα τους ναούς των Αγίου Δημητρίου και Αγίας Σοφίας &amp; τη Μονή Βλατάδων
Creators: name: Καριντζιά, Όλγα Δημητρίου
Publisher: name: Aristotle University of Thessaloniki
Year: 2023
Subjects: Μνημεία
Εκπαίδευση
Unesco
Monuments
Education

description: Το επιλεγόμενο θέμα μελέτης και ανάδειξης στη παρούσα εργασία είναι τα μνημεία παγκόσμιας πολιτιστικής κληρονομιάς που βρίσκονται στη χώρα και η αξιοποίηση αυτών στην πρωτοβάθμια εκπαίδευση. Συγκεκριμένα, οι περιπτώσεις που θα ερευνηθούν είναι αυτές των Ναών της Αγίας Σοφίας , του Αγίου Δημητρίου και της Μονής Βλατάδων, που αποτελούν παράλληλα και θρησκευτικά μνημεία της πόλης. Αναλυτικά, μέσω της εργασίας, θα μελετηθεί αν τα μνημεία αυτά είναι δυνατόν να αποτελέσουν επιλεγμένους προορισμούς στην πρωτοβάθμια εκπαίδευση στο πλαίσιο εκπαιδευτικών εκδρομών με σκοπό τη μελέτη της ιστορίας και του πολιτισμού του τόπου μας. Ακόμη, θα γίνει προσπάθεια να μελετηθεί η χρήση των μνημείων του καταλόγου παγκόσμιας πολιτιστικής κληρονομιάς και του οργανισμού της UNESCO από τους εκπαιδευτικούς ως θεματική ενότητα της σχολικής χρονιάς. Τα μνημεία αυτά αποτελούν θρησκευτική και πολιτιστική κληρονομιά της χώρας αλλά και ολόκληρης της ανθρωπότητας και καθημερινά δέχονται χιλιάδες επισκέπτες. Συνεπώς, θεωρούμε, πως θα ήταν ωφέλιμη η επιλογή από τα σχολεία θρησκευτικών μνημείων για μελέτη και κυρίως επίσκεψη αυτών. Η εκπαιδευτική διαδικασία θα διευκολυνθεί μέσω αυτών και θα βοηθηθεί η γνωστική ικανότητα των μαθητών, καθώς καλλιεργείται ο σεβασμός τους απέναντι σε θρησκευτικά μνημεία πολιτισμού, μέσω της εικόνας και της παρατήρησης. Ενώ παράλληλα, αντιλαμβάνονται αμεσότερα και ευκολότερα διάφορες έννοιες. Επιπλέον, υπάρχει σύνδεση πολλών μαθημάτων εκτός των θρησκευτικών, όπως είναι η ιστορία, η γεωγραφία, τα καλλιτεχνικά και οι θετικές επιστήμες, δημιουργώντας πολλές και διαφορετικές οπτικές θεώρησης. Ο θρησκευτικός τουρισμός και το προσκύνημα είναι συνδεδεμένα με το πολιτιστικό τουρισμό και η επιλογή ενός τόπου για επίσκεψη μπορεί να οφείλεται σε διαφορετικά κίνητρα κάθε φορά. Θα μπορούσε να συνδυαστεί η θρησκευτική επίσκεψη ιερών χώρων και μνημείων με τη συμμετοχή σε εορταστικές εκδηλώσεις, γνωριμία με την ιστορία του τόπου και του πολιτισμού ή ακόμη και τη ξεκούραση. Η μεθοδολογία που θα ακολουθηθεί είναι: α)αναζήτηση πληροφοριών του οργανισμού της UNESCO και των μνημείων παγκόσμιας κληρονομιάς β) αναζήτηση και μελέτη της σχετικής με τα μνημεία βιβλιογραφίας με σκοπό την παρουσίαση τους (γεωγραφική θέση, ιστορία, κτηριακό συγκρότημα, πληροφορίες), γ) θα παρουσιαστούν οι λόγοι σύνδεσης των επιλεγόμενων μνημείων με την εκπαιδευτική διαδικασία στην πρωτοβάθμια εκπαίδευση, δ) δημιουργία ερωτηματολογίου που θα απευθύνεται σε εκπαιδευτικούς πρωτοβάθμιας εκπαίδευσης και θα αφορά τις θέσεις τους σχετικά με την επιλογή αυτών για επίσκεψη καθώς επίσης και τις σκέψεις των μαθητών αν και εφόσον έχουν πραγματοποιήσει ανάλογη δράση, ε) εξαγωγή συμπερασμάτων και σχολιασμός αυτών.
description: The selected topic of study and promotion in this paper is the World Heritage Sites in the country and their use in primary education. Specifically, the cases that will be investigated are those of the Churches of Agia Sophia, St. Demetrios and the Monastery of Vlatades, which are also religious monuments in the city. In detail, through the work, it will be studied whether these monuments can be selected destinations in primary education in the context of educational excursions to study the history and culture of our country. Furthermore, an attempt will be made to study the use of the monuments of the World Heritage List and the UNESCO organization by teachers as a thematic unit of the school year. These monuments are religious and cultural heritage of the country and the whole humanity and receive thousands of visitors every day. Therefore, we believe, it would be beneficial for schools to choose religious monuments for study and especially visit them. The educational process will be facilitated through them and the cognitive ability of the students will be helped, as their respect towards religious monuments of culture is cultivated through the image and observation. At the same time, they will be able to grasp various concepts more directly and easily. In addition, there is a connection between many subjects outside of religion, such as history, geography, art and science, creating many different perspectives. Religious tourism and pilgrimage are linked to cultural tourism and the choice of a place to visit may be due to different motivations each time. Religious visits to sacred sites and monuments could be combined with participation in festive events, acquaintance with the history of the place and culture or even relaxation. The methodology that will be followed is: a) search for information about the UNESCO organization and the world heritage monuments, b) search and study of the literature related to the monuments in order to present them (geographical location, history, building complex, information), c) the reasons for the connection of the selected monuments with the educational process in primary education will be presented, d) creation of a questionnaire addressed to teachers of primary education and will concern their positions on the selection of these monuments, e) drawing conclusions and commenting on them.